NaiveNeuron/SloPal huggingface dataset:
Kuffa, Štefan, poslanec NR SR (2022-06-23):
Ďakujem za slovo. Myslím si, že netreba pripomínať tú skutočnosť, že na Slovensku cena energií za posledný polrok enormne narástla. Cena nafty a benzínu sa blíži ani nie blíži, ale reálne už je de facto bez nejakých pár centov na úrovni 2 eur. Sú pred nami prázdniny, viem si to predstaviť, že sa to podarí ešte ako tak cez prázdniny udržať, ale obávam sa, že september bude prelomový a október, november bude veľmi ťažko zvládnuteľný, kedy vlastne budeme mať pred dverami zimu. Severné a severovýchodné regióny v podstate budú tie, ktoré budú prvé zasiahnuté. Ako sme na to pripravení naozaj, aby v podstate naše domácnosti, hlavne domácnosti, mali dostatok tohto paliva, energie, pretože myslím, že do tej zimy nebudeme schopní sa pripraviť natoľko, aby sme toto všetko dokázali zabezpečiť. Sú rodiny, ktoré jednoducho už teraz majú existenčný problém. Som rád, že sme prijali prorodinný balíček, protiinflačný balíček, kde sme podporili rodiny tak štedrou podporou. To naozaj sa veľmi teším, že sa nám podarilo aj prelomiť veto prezidentky napriek tomu, že toľko tu bolo protestov proti tomu. A doplňujúcu otázku mám tiež v tom, lebo veľmi často to tu zaznievalo a práve vicepremiéra pre financie Igora Matoviča nominanti SaS-ky tuná celý čas včera napádali a stále argumentovali to, prečo sa nezvyšujú platy učiteľov. Pýtam sa, pán vicepremiér, prečo pán Gröhling, nominant SaS, doposiaľ stále nepredložil zvýšenie platov učiteľov? Veď je to ich rezort a oni tu najviac skučali, že prečo platy učiteľov nejdú hore. Skúste na to... (Prerušenie vystúpenia časomerom.)
Danko, Andrej, podpredseda NR SR (2024-06-11):
Ďakujem. Otváram rozpravu o tomtom bode programu. Hlási sa niekto z poslancov do rozpravy? Ak nie, vyhlasujem rozpravu za skončenú. Prerušujem rokovanie o tomtom bode programu. Pokračujeme druhým čítaním o návrhu na vyslovenie súhlasu Národnej rady Slovenskej republiky s Dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na strane druhej. Návrh vlády má tlač 289. Opäť prosím ministra dopravy Jozefa Ráža, aby návrh vlády odôvodnil. (Rokovanie o návrhu uznesenia k návrhu na vyslovenie súhlasu Národnej rady Slovenskej republiky s Dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na strane druhej , tlač 289.)
Kadúc, Miroslav, poslanec NR SR (2013-09-19):
Vo všeobecnej rozprave vystúpili dvaja poslanci a nedali žiaden návrh. Preto prosím, aby ste dali hlasovať o tom, že Národná rada prerokuje návrh zákona v druhom čítaní.
Mihál, Jozef, poslanec NR SR (2019-09-25):
Ďakujem. Pán predsedajúci, v rozprave vystúpili poslanci Kecskés, Drobný a pani poslankyňa Nehézová, bez návrhov. Poprosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Petrík, Simona, poslankyňa NR SR (2024-02-07):
Môžem začať, pán predsedajúci, ako to vyzerá, alebo ešte nie, neviem. Nie, dobre, tak mi, prosím, zastavte čas, vás poprosím.
Matovič, Igor, poslanec NR SR (2012-08-01):
Pán poslanec Podmanický, 7. 3. v denníku Sme je doslova vyjadrenie Roberta Fica, že nebudete meniť výšku odvodov. Áno, poslanec Braňo Ondruš hovoril o tom, že budete vstupovať do 2. piliera, ale hovorili ste, že budete vstupovať so zmenou garancií, s otvorením trebárs 2. piliera, prípadne so zdobrovoľnením vstupu do 2. piliera. Toto boli kroky, ktoré ste prezentovali. A to uznávam. Ale ani raz ste nepovedali, že budete meniť percento výšky odvodu do 2. piliera. A to je dosť zásadný sľub. Jednoducho nemyslím si, že ste politická strana, ktorá chce robiť politiku alebo postaviť si svoju politiku na popieraní svojich predvolebných sľubov. Čiže ja veľmi rád ešte nájdem tieto citácie presne a zajtra vám ich donesiem.
E. Angyalová, poslankyňa: (2006-10-18):
Predložený návrh nebude mať výrazný dopad na finančné prostriedky zo štátneho rozpočtu. Peňažné príspevky na kompenzáciu, peňažný príspevok za opatrovanie a sociálne služby boli poskytované v roku 2005 dvadsiatim cudzincom. Išlo najmä o občanov Poľska, Maďarska, Českej republiky a Rumunska. Pokiaľ ide o azylantov. Podľa údajov Ministerstva vnútra Slovenskej republiky v roku 2005 bol azyl pridelený 21 osobám. Za predpokladu, že z celkovej populácie je 7 až 10 % občanov so zdravotným postihnutím, nárast by predstavoval u týchto poberateľov dvoch poberateľov peňažných príspevkov z radov azylantov. Vychádzajúc z údajov za prvý polrok 2006 teda možno predpokladať, že nárast finančných prostriedkov pre 22 osôb, čiže 2 azylanti a 20 zdravotne postihnutí ostatní cudzinci by v roku 2007 predstavoval sumu cca 616-tis. korún. Pri sociálnych službách nepôjde o rozšírenie okruhu osôb, nakoľko podľa v súčasnosti platného právneho stavu Slovenská republika poskytovala sociálne služby cudzincom v rovnakom rozsahu ako občanom Slovenskej republiky, a to aj azylantom v súlade s dohovorom o právnom postavení utečencov a protokolom týkajúcim sa právneho postavenia utečencov. V prípade, ak by nárast počtu cudzincov poberajúcich kompenzácie bol v súlade s doterajším vývojom, čo je možné dôvodne predpokladať, nárast čerpania finančných prostriedkov nebude zakladať dôvod na navýšenie limitov kapitoly Ministerstva práce, sociálnych vecí a rodiny za roky 2007 až 2009. Okrem toho návrhom sledujeme vykonať aj niektoré legislatívnotechnické úpravy, aby sa zabezpečila terminologická presnosť a jednotnosť zákona o sociálnej pomoci medzi jeho jednotlivými ustanoveniami navzájom a súčasne, aby sa odstránili nepresnosti, ktoré vyvolávali v aplikačnej praxi nejasnosti. Dámy a páni, vzhľadom na uvedené si vás dovoľujem požiadať o podporu tohto návrhu zákona. Ďakujem pekne.
B. Bugár, podpredseda NR SR: (2004-11-30):
S. Zubo, poslanec: Pán Heriban, ja vám úprimne závidím, že ste mohli byť na tej Ukrajine a videli ste, čo ste videli. No len by som sa vás chcel spýtať na jednu vec, pretože ja som tú šancu nemal. Keď ste na tej Ukrajine boli a boli ste na tých námestiach a videli ste ten zápal a odhodlanie tých ľudí, ktorí tam boli na podporu opozičného poslanca, teda kandidáta na prezidenta republiky, zašli ste aj medzi obyčajných, radových ľudí do závodov, do domácností a opýtali ste sa na ich mienku? Či majú to isté stanovisko, aké stanovisko majú tí ľudia, ktorí boli na námestiach, v tých drahých stanoch, ktoré si iste sami kúpili a ktorým bolo to občerstvenie zabezpečené, ktoré mali zabezpečené? A keď hovoríte o demokracii, uvedomujete si tú skutočnosť, že z 27 gubernií Ukrajiny 17 podporuje súčasného predsedu vlády Ukrajiny? A to je nedemokratické alebo je to demokratické, že väčšina súhlasí so súčasným predsedom Ukrajiny, s víťazom, ktorého ústredná volebná komisia označila za víťaza? Čo je potom demokracia, keď toto je protidemokratické podľa vášho názoru? A pokiaľ ide o odtrhnutie východných častí Ukrajiny, o rozdelenie Ukrajiny, kto má o to záujem, vážený pán? Tí, čo chcú legitimitu volieb, alebo tí, ktorí protestujú na námestiach a chcú nedemokraticky obsadiť ústavný zákon, parlament Ukrajiny? To je demokracia podľa vášho názoru? A keď sa to stane na Slovensku a prídu tu ľudia a budú chcieť obsadiť tento parlament, tak oni budú demokrati, áno? A tento parlament bude čo? To, čo si teraz vy myslíte o ukrajinskom parlamente? On nie je svojprávny? To na základe vášho rozhodnutia, vášho posúdenia a úsudku môžeme povedať, čo je svojprávne, čo je demokratické a čo... (Prerušenie vystúpenia časomierou.)
Paška, Pavol, predseda NR SR (2014-05-14):
(Hlasovanie.) 131 prítomných 79 za, 52 sa zdržalo. Návrh sme schválili.
Kadúc, Miroslav, poslanec NR SR (2015-10-01):
Ďakujem, fakt iba v krátkosti, veľmi, veľmi rýchlo. Z toho, čo si hovoril, Janko, tak mi napadlo, že ja som si premietal, čo som povedal, mne sa, že aby to nevyznelo tak, že v štátnej správe pracujú alebo vo verejne správe pracujú iba, iba proste ľudia, ktorí, ktorí nemajú záujem pracovať, a česť výnimkám, akože my máme v štátnej správe aj šikovných ľudí, je niekoľko ministerstiev, ktoré, ktoré naozaj makajú. Ale niektoré úrady a štátne orgány a áno, aj ministerstvá robia, robia podľa môjho názoru na pol plynu a demotivujú ostatných. A preto česť práve a česť a sláva tým, ktorí makajú na 100 % aj v štátnej správe. To musím povedať. A ešte jedna vec. Mali sme si uvedomiť, že starobný dôchodok je, je štátna sociálna dávka, lebo jej účel je pre osoby, ktoré už v dôchodkovom veku nedokážu vykonávať svoje činnosti. To proste primárny účel starobného dôchodku, inými slovami, ako je možné, že ju dostávajú, keď ešte pracujú. Je to proste oxymoron.
Laššáková, Jana, podpredsedníčka NR SR (2014-07-03):
Dajte to na podateľňu a bude to doručené pánovi predsedovi Národnej rady. Nech sa páči, pán poslanec Mikloško, máte slovo.
Pčolinský, Peter, poslanec NR SR (2018-02-07):
Ďakujem pekne. Pán kolega, vy viete veľmi dobre, že opozícia od začiatku volebného obdobia predkladá na každú schôdzu desiatky riešení, desiatky riešení. A v počte nula ste ich podporili. Ale možno polemizovať, že sú dobré, či sú zlé, ale tie riešenia opozícia predkladá pravidelne. Pravidelne sú nejaké zákony, ktoré sa predkladajú. Len, samozrejme, v koalícii máte striktnú dohodu, že opozícii neprejde nič. Ale vládnete, to je v poriadku. To je vaša zodpovednosť. Pán kolega, ak do Prešova by prišiel veľký investor, tak vám garantujem, že žiadnych pracovníkov zo zahraničia tam nebude nutné navážať, pretože ľudia sa tam pobijú o prácu, keďže je tam veľmi vysoká nezamestnanosť a tie firmy tam naozaj veľmi chýbajú, tie investície tam veľmi chýbajú. Tam by takýto problém nebol. A prosím vás, rozprávať o tom, vy ste spomenuli, že chýba nám kvalifikovaná pracovná sila. Ale veď, pán kolega, si naštudujte pred vystúpením štatistiky vášho vlastného ministra práce, jeho rezortu, ktoré hovoria o tom, že 90 % tých zamestnancov z tretích krajín sú nekvalifikovaná pracovná sila. Tak potom o akej kvalifikovanej pracovnej sile sa bavíme, keď títo ľudia vykonávajú základné manuálne činnosti v tých fabrikách, ako je obsluha strojov alebo výroba zvarkov? Ďakujem.
B. Bugár, podpredseda NR SR: (2005-12-14):
(Hlasovanie.) Prítomných 130, za 54, proti 54, zdržalo sa 22 poslancov. Návrh sme neschválili. Nech sa páči, pán poslanec. Ľ. Lintner, poslanec: Pán podpredseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Hrnko, Anton, poslanec NR SR (2018-06-19):
Vážený pán predsedajúci, vážené dámy, páni, v rozprave vystúpili šiesti poslanci. Jeden poslanec v prospech tohto návrhu. Piati poslanci z jedného klubu proti tomuto návrhu, samozrejme, spôsobom, ktorý, niekedy sa mi zdalo, že napríklad legitimizoval pozývací list a... (Prerušenie vystúpenia predsedajúcim.)
Laurenčík, Milan, podpredseda NR SR (2021-09-29):
Prosím, prezentujme sa a hlasujme o pozmeňujúcom, o prvom pozmeňujúcom návrhu pána poslanca Miloša Svrčeka. (Hlasovanie.) Prítomných 134, za 86, proti 8, zdržalo sa 40, hlasovali všetci. Konštatujem, že prvý pozmeňujúci návrh pána poslanca Svr-če-ka sme schválili. (Smiech v pléne.)
Klus, Martin, poslanec NR SR (2018-11-28):
Pán poslanec Blaha vie, že my sa na veľkej väčšine vecí nezhodneme. Aj v jeho vystúpení, ktoré mal, bolo viacero momentov, s ktorými by som veľmi aktívne nesúhlasil, ale skúsim to poňať teraz v pozitívnom duchu a rád by som doplnil to, čo spomínal ohľadom migrácie ako zdroju prosperity. Toto sa totižto píše priamo v preambule, konkrétne v bode 8 Naša vízia a riadiace princípy, kde je napísané: „Migrácia je súčasťou ľudskej historickej skúsenosti a my sme si vedomí, že je zdrojom prosperity, inovácie a udržateľného rozvoja v našom globalizovanom svete a že tieto pozitívne vplyvy možno optimalizovať zlepšením riadenia migrácie." No a tu nastáva ten problém, pretože mnoho občanov na Slovensku si práve predstaví tých, ktorých som spomínal vo svojom príspevku ja, hádzajúcich kamene na policajtov v Macedónsku, a práve preto sme navrhli to, čo som odcitoval, a to konkrétne bod, a teda dva, že v návrhu uznesenia A: „Ekonomicky motivovaná nelegálna migrácia je negatívny jav prinášajúci aj bezpečnostné riziká, a to v národnom, regionálnom i globálnom kontexte a podporuje riešenia jej príčin v krajinách pôvodu.“ Verím, že na tomto sa dokáže zhodnúť celé plénum Národnej rady, a o to viac verím, že tento pozmeňujúci návrh podporíme podľa možnosti jednomyseľne.
Žiga, Peter, podpredseda NR SR (2024-02-21):
Ďakujem pekne, pán navrhovateľ. Vnímame to tak, že ste urobili k obidvom zákonom, áno? (Reakcia z pléna.) Dobre. Dávam slovo spoločnému spravodajcovi, ktorého určil gestorský výbor, pánovi poslancovi Dostálovi. Nech sa páči, pán spravodajca.
M. Fronc, poslanec: (2009-12-09):
A chcem aj trošku zareagovať na vystúpenie kolegu Podmanického. Ako som vo svojom úvodnom vystúpení povedal, ide mi o to, aby sme našli zhodu, aby sme  jednoducho sa prejavili v tomto smere tak, ako som uvádzal tie príklady, ako národ, ktorý v tých kľúčových  okamihoch vie zaujať spoločne vážne stanovisko k takejto veľmi, ja si myslím, vážnej téme, a preto chcem povedať, že urobíme všetko preto, aby sme aj sa zhodli, aj v tom prípade pozmeňujúceho návrhu. Ide nám oveľa viac, nejde nám o nejaké politické zápasy. Ďakujem vám pekne.
Sulík, Richard, predseda NR SR (2011-03-22):
Ďakujem. Pán poslanec Paška.
Vaľová, Jana, poslankyňa NR SR (2018-05-23):
Príjemný, dobrý deň opäť. Ďakujem veľmi pekne, pán predsedajúci, za pripomienku, máte pravdu. Zobrali sme to možno tak s pani komisárkou, že sme skončili 11.08 hod., ale máte pravdu. (Prerušenie vystúpenia predsedajúcim.)
Figeľ, Ján, podpredseda NR SR (2015-09-22):
Ďakujem pekne. Teraz dávam slovo spoločnému spravodajcovi z výboru pre hospodárske záležitosti, pánovi poslancovi Michalovi Bagačkovi, aby informoval parlament o stanovisku gestorského výboru. Nech sa páči.
Ježík, Jozef, poslanec NR SR (2018-06-14):
Ďakujem za slovo. Vážená pani podpredsedníčka, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre sociálne veci. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 7. septembra 2018 a gestorský výbor do 10. septembra 2018. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom, vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu. Pani podpredsedníčka, môžte otvoriť rozpravu.
Laurenčík, Milan, podpredseda NR SR (2021-11-26):
Na vaše vystúpenie evidujem štyri faktické poznámky. Končím možnosť prihlásiť sa. Ako prvý vystúpi pán poslanec Peter Pčolinský, nech sa páči.
Podmanický, Ján, poslanec NR SR (2014-06-26):
Ďakujem za slovo. Vážená pani podpredsedníčka, vážení páni poslanci, pani poslankyne, dovoľte mi predložiť návrh zákona, ktorý je krátky, technický, vecný a rieši problém, ktorý vzniká pri reprezentantoch Slovenskej republiky na paralympijských prípadne deaflympijských hrách. Podstata problému, ktorý chceme riešiť týmto návrhom zákona, spočíva v tom, že ak úspešní reprezentanti Slovenskej republiky na paralympijských alebo deaflympijských hrách získajú medailu – zlatú, striebornú, bronzovú, prípadne sa umiestnia na inom mieste, štvrtom, piatom, šiestom, získavajú od Slovenskej republiky prostredníctvom svojich organizácií finančnú odmenu, ktorá sa im nasledujúci rok započítava do príjmu, a mnohým vznikajú tie problémy, že prichádzajú o príspevky na kompenzáciu ťažkého zdravotného postihnutia. Inými slovami, za to, že reprezentujú Slovenskú republiku, sú postihnutí tým, že sa im nasledujúci rok odoberajú príspevky, ktoré nutne potrebujú. Tento návrh zákona rieši tento problém tak, že v prípade úspešnej reprezentácie Slovenska, v prípade získania finančných odmien za reprezentáciu Slovenskej republiky sa im tieto finančné odmeny nebudú započítavať do príjmu na účely posudzovania a poskytovania príspevkov na kompenzáciu ťažkého zdravotného postihnutia. Účinnosť tohto zákona navrhujeme od 1. januára 2015. A keďže aj tohtoročné paralympijské hry v Soči sa budú posudzovať až v budúcom kalendárnom roku, respektíve príjem za úspešné reprezentovanie na tohtoročných paralympijských hrách v Soči sa bude posudzovať budúci rok, tak už v budúcom roku budú zohľadnené prípadné finančné odmeny pre týchto našich športovcov a nebudú postihnutí tým, že by sa im odobrali príspevky na kompenzáciu ťažkého zdravotného postihnutia. V prípade záujmu zodpoviem na otázky. Ďakujem pekne.
Taraba, Tomáš, poslanec NR SR (2020-10-14):
Vážený pán Kamenický, plne podporujem tento váš návrh, aby boli pozvaní aj, aj ministri k tomu, aby predstavili nám všetky čiastkové riešenia pandemickej situácie a ochrany ľudí. A to, čo mi tam trošku chýba alebo čo by, chcem sa spýtať, či sa nedá doplniť, je, že tak ako vnímam všetky snahy teraz vlády v podstate chrániť tú viac rizikovú časť obyvateľstva, ako sú najmä starší ľudia, pred koronou a riešia to štýlom, že ideme odrezať tých menej rizikových, ktorí podľa štatistík nie sú veľmi koronou ohrození a ideme ich odstaviť od hospodárskeho života, tak chcem sa spýtať, že či sa nedá zapracovať nejaký záväzok pre, pre ministerstvo zdravotníctva alebo pre vládu, že by pomohla úplne elementárne dôchodcom napríklad tým, že by pripravila nejaký balík pomoci z pohľadu poskytovania vitamínov, prostredníctvom poskytovania podpory napríklad donášok jedál atď., aby títo ľudia čo najmenej boli vystavení hrozbe chytenia koronavírusu a na druhej strane aby ich imunita bola čo najlepšia. Takže ja si myslím, že by sme mali skúsiť aj cestu, jednoducho tie rizikové časti obyvateľstva čo najviac chrániť a čo najviac podporovať ich imunitu, možnože to bude oveľa, oveľa efektívnejšie a lacnejšie ako to, akou cestou sa teraz vláda vyberá. Ďakujem.
A. Belousovová, podpredsedníčka NR SR: (2009-10-27):
Otváram rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Ústne sa do rozpravy prihlásil pán poslanec Slafkovský. Uzatváram možnosť podania ústnych prihlášok do rozpravy. Pán poslanec Slafkovský, máte slovo.
Pčolinský, Peter, podpredseda NR SR (2023-03-15):
Ďakujem pekne. Teraz poprosím spravodajkyňu z gestorského výboru pre financie a rozpočet pani poslankyňu Anku Miernu, nech sa páči, máte slovo.
Pellegrini, Peter, predseda NR SR (2015-10-07):
Ďakujem veľmi pekne, pani spravodajkyňa. Otváram všeobecnú rozpravu. Konštatujem, že som dostal písomnú prihlášku, do ktorej sa prihlásil za klub KDH pán poslanec Uhliarik, za MOST – HÍD pán poslanec Bastrnák a potom pán Viliam Novotný, pán Jozef Kollár a pán Alojz Hlina. To sú piati písomne prihlásení do rozpravy. Ešte pred tým, ako dávam slovo pánovi poslancovi Uhliarikovi, ešte raz pripomínam, že sme sa dohodli v prípade, že by sme dnes skončili do 19. hodiny, o 19. ukončíme rokovanie tejto Národnej rady Slovenskej republiky a túto schôdzu, keď nie, budeme pokračovať a budeme končiť zajtra. Nech sa páči, pán poslanec Uhliarik je prvý, ktorý vystúpi. Pripraví sa pán poslanec Bastrnák, potom pán poslanec Novotný, potom pán poslanec Kollár a na záver pán poslanec Hlina. Potom dám možnosť prihlásiť sa do rozpravy ústne. Nech sa páči, pán poslanec Uhliarik, máte slovo.
Kaník, Ľudovít, poslanec NR SR (2015-05-28):
Ďakujem. (Ruch v sále.) Takže tento, tento veľký divadelný krásny kúsok, ktorý tu bol predstavený, má poslúžiť na jednu jedinú vec. Vytvoriť dokonalé, dokonalé prostredie dokonalé kulisy pre to, aby sa podarilo Robertovi Ficovi a SMER-u... (Neutíchajúci ruch v sále a prerušenie vystúpenia predsedajúcim.)
Kollár, Boris, predseda NR SR (2022-11-30):
Vážení kolegovia, nakoľko ešte rokuje zdravotnícky výbor, je to veľmi dôležitý zákon, aby sme mohli upraviť platy lekárov, aby sa nám nezrútilo zdravotníctvo, tak potrebujeme vyhovieť požiadavke týchto výborov, aby mohli dorokovať. Potrebujú ešte takých tridsať, štyridsaťpäť minút na dorokovanie, nakoľko výbory nemôžu rokovať, keď beží Národná rada. Preto prerušujem schôdzu, ktorá začala teraz o druhej, a budeme ďalej pokračovať v schôdzi o pätnástej a tým pádom môžu rokovať ďalej výbory. Ďakujem pekne. (Prerušenie rokovania o 14.03 hodine.) (Pokračovanie rokovania o 15.08 hodine.)
Kuriak, Milan, poslanec NR SR (2021-05-06):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2020-11-03):
Ďakujem veľmi pekne. Prosím, zaujmite miesto pre spravodajcu. Ja otváram všeobecnú rozpravu, do ktorej som dostal písomnú prihlášku. Písomne je prihlásený za klub SMER pán poslanec Ľuboš Blaha. Nech sa páči, pán poslanec, máte slovo.
Richter, Ján, poslanec NR SR (2023-11-15):
Ďakujem pekne za slovo. Ja len pripomínam členom výboru sociálneho, hneď po skončení tejto dopoludňajšej časti bude zasadnutie výboru, miestnosť 245 na 2. poschodí. Ďakujem.
Blanár, Juraj, podpredseda NR SR (2022-04-28):
Pán poslanec.
Grendel, Gábor, podpredseda NR SR (2022-12-07):
Ďakujem, pán poslanec, evidujeme. Dávam teraz slovo spravodajcovi z ústavnoprávneho výboru pánovi poslancovi Dominikovi Drdulovi, aby informoval Národnú radu o výsledku rokovania výboru o tomto návrhu zákona a aby odôvodnil návrh a stanovisko gestorského výboru.
Bugár, Béla, podpredseda NR SR (2017-03-24):
Sporový, som povedal.
Grendel, Gábor, podpredseda NR SR (2022-02-08):
Kolegovia, poprosím vás o pokoj, o pokoj v sále. Budeme pokračovať v rozprave písomne prihlásenými, ak tomu správne rozumiem, tak na rade je pán poslanec Fico v písomnej rozprave a pripraví sa pán poslanec Osuský. (Ruch v sále. Zaznenie gongu.) Kolegovia, poprosím vás. Poprosím vás, pán poslanec (reakcia z pléna), pán poslanec Kotleba, dajte si, prosím, respirátor.
Kolesík, Andrej, poslanec NR SR (2011-09-14):
Ďakujem, pán predseda. Rovnako ti chcem poďakovať, pán primátor, že si nám ukázal, kde teda to ten povestný daňový úrad v Košiciach sídli. A je mi veľmi ľúto všetkých Košičanov, ktorí k nemu budú musieť merať dlhú a nebezpečnú cestu. Rovnako nerozumiem ani tomu, že aj my meriame v Bratislave dlhú cestu, lebo podľa niektorých pánov poslancov, ktorí ani nie sú z Bratislavy, je určite Radlinského veľmi ďaleko. Mám pocit, že je to Staré Mesto, že? Ševčenkova je tiež veľmi ďaleko, Račianska ešte ďalej, Clementisova ešte ďalej. A, pán poslanec Štefanec, kúpim vám mapu nabudúce. Druhá vec, čo si spomínal, pán primátor, zrušenie verejnosti prístupných zasadnutí Kategorizačnej komisie, no keby to tak urobila predchádzajúca vláda, už by tu revali všelijaké Transparency International, neviem, ani s kým teraz na čele, to by pán Beblavý vedel lepšie, alebo čo to je Aliancia Fair-play. A teraz nič. Proste nič, ticho. Žiaden problém, lebo to ruší dobrá demokratická a transparentná vláda na čele s najtransparentnejšou pani premiérkou.
Antal, Peter, poslanec NR SR (2019-04-02):
Ďakujem pekne za slovo. Vážený pán predsedajúci, vážené kolegyne, kolegovia, dovoľte, aby som predložil návrh zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov. Návrhom zákona sa rozširuje účelové poskytnutie a použitie prostriedkov Environmentálneho fondu. Cieľom je prispieť finančnými prostriedkami určenými na uskutočňovanie štátnej podpory v starostlivosti o životné prostredie, na podporu aktivít uskutočňovaných na územiach alebo v oblastiach, ktoré v súlade so všeobecne záväznými právnymi predpismi na úseku environmentálneho práva podliehajú osobitným formám ochrany. Finančná podpora takýchto aktivít sa má orientovať na obce ako na základné jednotky územnej samosprávy, ktoré budú o prostriedky Environmentálneho fondu môcť žiadať individuálne alebo kolektívne vo forme záujmového združenia obcí. Návrh zákona je v súlade s Ústavou Slovenskej republiky, s ústavnými zákonmi, s medzinárodnými zmluvami, ktorými je Slovenská republika viazaná, zákonmi a ostatnými všeobecne záväznými právnymi predpismi. To je na úvod k uvedeniu tohto zákona. Zároveň sa hlásim aj do rozpravy, kde uvediem pozmeňujúci návrh. Ďakujem.
Jaurová, Zora, poslankyňa NR SR (2024-06-27):
Ďakujem, pán predsedajúci, a ďakujem aj kolegom. Ja vlastne jak som to tu čítala, celú tú ságu, tak, toho legislatívneho procesu, tak som si uvedomila, že z toho by bol aj celkom dobrý scenár k filmu, to by sme mohli požiadať aj v Audiovizuálnom fonde o podporu, možnože to bolo cieľom celého tohto procesu. Škoda, že odišiel pán Michelko, lebo naňho som chcela hlavne reagovať a chcela som vlastne povedať, že ja si to aj akože vlastne dosť vážim, že on tu aj tak celý čas sedel, aj včera, aj pani poslankyňa Laššáková, lebo my veľmi dobre vieme, ako tu povedal včera pán Michelko, že komu robia toho fackovacieho panáka a že tieto tzv. poslanecké návrhy sú len mimikry pre niečo, čo vzniklo na ministerstve kultúry a mne je to ako keby úprimne ľúto, že vlastne nejaká koaličná dynamika vás núti k tomu, sa k tomuto prepožičiavať. A pani ministerka tu tak prišla, otvorila druhé čítanie a už tu nie je a zase tu musíte sedieť vy. V každom prípade, pán Michelko hovoril, že my tu nejaké katastrofy kreslíme, no nikto nekreslí žiadne katastrofy, jediné, čo kreslíme, je tá legislatívna katastrofa, ale tú ste ako keby spôsobili vy. A ja mám niekedy pocit naozaj, ako kolegyňa Kalmárová hovorila, že to je troška taká katastrofa zdravého rozumu a príčetnosti, že až takto sa dá ten legislatívny proces ohnúť. Ale naozaj by som chcela vedieť, keby to bola jediná vec, ktorú v tejto rozprave sa k nej dopracujeme, že prečo tento zákon vznikol, lebo to v tej rozprave nezaznelo, čo je jeho cieľom, na základe čoho vznikol v tejto podobe a prečo ste ho predložili takto. Ďakujem.
M. Hort, podpredseda NR SR: (2007-09-18):
Teraz ďalším za poslanecké kluby vystúpi pán podpredseda Národnej rady Miroslav Číž za poslanecký klub SMER – sociálna demokracia. Nech sa páči, pán podpredseda.
Bugár, Béla, podpredseda NR SR (2019-05-21):
Nech sa páči, prezentujme sa a hlasujeme. (Hlasovanie.) Prítomných 135 poslancov, za 131, 1 proti, 3 nehlasovali. Konštatujem, že návrh bol schválený. Vážené panie poslankyne, páni poslanci, chcem vám ešte povedať približný postup, ako by sme mali dnes ešte rokovať. Za chvíľočku začneme voľby, teda tajné voľby, potom, keď ostane čas, tak budeme pokračovať návrhom pána poslanca Matoviča, zajtra o deviatej budú písomné odpovede na interpelácie poslancov a interpelácie, poprípade, keby ostal ešte nejaký bod, tak budeme pokračovať a o jedenástej môže byť druhé kolo volieb sudcov na Ústavný súd. Takže toto je predbežný predpoklad. Takže ak teda dovolíte, pristúpime k tajnému hlasovaniu o návrhoch na voľbu kandidátov na sudcov Ústavného súdu. (Ruch v sále.) Páni poslanci! Ani neotvoríme hlasovaciu miestnosť, keď všetci sa zdvihnete. Potom nebudete vedieť, koľkých treba krúžkovať. (Ruch v sále.) Takže tlač 1490, potom, samozrejme, člena Rady Slovenského pozemkového fondu, tlač 1434, a riaditeľa Národného bezpečnostného úradu, 1501. Budú tri hlasovacie lístky. Samozrejme, to už nebudem upozorňovať, že na každom hlasovacom lístku treba pri jednom mene určite z troch alternatív vybrať jednu. A teraz pri voľbe kandidátov na sudcov Ústavného súdu je platný ten hlasovací lístok, na ktorom je označený, označená teda alternatíva „za“ najviac u desiatich kandidátov. Pri voľbe člena Rady Slovenského pozemkového fondu navrhnutého výborom je možné označiť alternatívu „za“ najviac u jedného kandidáta a, samozrejme, hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplnený, tak ako vždy. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. A teraz pristúpime k výkonu tajného hlasovania. Nech sa páči. (Hlasovanie o návrhu na voľbu kandidátov na sudcov Ústavného súdu Slovenskej republiky – nová voľba II, tlač 1490, o návrhu Výboru Národnej rady Slovenskej republiky pre pôdohospodárstvo a životné prostredie na voľbu člena Rady Slovenského pozemkového fondu – nová voľba, tlač 1434, a o návrhu na voľbu riaditeľa Národného bezpečnostného úradu , tlač 1501.) (Akt tajného hlasovania.)
Zmajkovičová, Renáta, podpredsedníčka NR SR (2013-10-23):
Ďakujem, pán minister. Pani spravodajkyňa, chcete záverečné slovo? (Reakcia spravodajkyne.) Nie. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov . Vládny návrh zákona je pod tlačou 650. Spoločná správa výborov má tlač 650a. Prosím ministra práce, sociálnych vecí a rodiny Slovenskej republiky Jána Richtera, aby vládny návrh zákona odôvodnil. Nech sa páči, pán minister.
Bugár, Béla, podpredseda NR SR (2019-09-24):
Na vystúpenie pani poslankyne s faktickou poznámkou pán poslanec Kotleba, nech sa páči. (Reakcia z pléna.) Počkajte, ešte mikrofón teraz.
B. Bugár, podpredseda NR SR: (2003-05-22):
Ako prvá vystúpi pani poslankyňa Mušková, pripraví sa pani poslankyňa Bollová. Zároveň chcem vyzvať členov vlády, ktorí sa nachádzajú v Národnej rade, lebo viem, že niektorí dokonca sú aj za týmto priestorom, aby sa vrátili do rokovacieho priestoru, lebo ešte stále prebieha bod interpelácie. Nech sa páči, pani poslankyňa, môžete interpelovať.
Lajčák, Miroslav, podpredseda vlády a minister zahraničných vecí a európskych záležitostí SR (2013-05-30):
Vážený pán podpredseda, vážené panie poslankyne, vážení páni poslanci, druh konsenzu, ku ktorému členské štáty Európskej únie po dlhej a búrlivej diskusii na zasadnutí Rady Európskej únie pre zahraničné veci v pondelok dospeli, nás nijako zvlášť neteší a nemal by sa stať modelom pre naše rozhodovanie, tým viac, že Slovenská republika bola a zostáva odporcom vývozu zbraní do Sýrie. Je to nedobré rozhodnutie a bolo prijaté v nešťastnom čase, pred očakávanou medzinárodnou konferenciou o Sýrii iniciovanou zo strany Spojených štátov a Ruskej federácie, na ktorej sa strany konfliktu majú posadiť spoločne za rokovací stôl. Bol to však nutný kompromis, ktorému sa s ohľadom na okolnosti nedalo vyhnúť. Rozhodnutie Rady Európskej únie pre zahraničné veci o neobnovení zbrojného embarga voči Sýrii takto vnímame ako prednostný výraz záujmu krajín Európskej únie zachovať si v tejto otázke jednotný postoj. Nevnímame ho tak, že štáty EÚ teraz začnú automaticky vyvážať zbrane do Sýrie, ale skôr, že otázka bola delegovaná na úroveň individuálnej zodpovednosti jednotlivých členských štátov a v prípade jej využitia budú aplikované bežné mechanizmy Európskej únie pre kontrolu exportu vojenskej technológie a zariadení. Dohoda o vyzbrojovaní sýrskej opozície nebola prijatá. K modalitám tejto otázky sa v Európskej únii vrátime do dvoch mesiacov. Čo sa slovenského postoja týka, nemyslíme si, že dodávky zbraní prispejú k politickému riešeniu konfliktov. Napriek obmedzeným možnostiam a zložitej ekonomickej situácii sa Slovensko snaží svojím dielom pomôcť pri zmierňovaní útrap sýrskeho ľudu. Doposiaľ sme na zlepšenie humanitárnej situácie sýrskych utečencov prispeli priamo i nepriamo čiastkou 190-tisíc eur. Cielená finančná, ako aj materiálna pomoc Slovenskej republiky bola poskytnutá prostredníctvom Turecka, Iraku, Jordánska aj Organizácie spojených národov. V takýchto aktivitách mienime pokračovať aj v budúcnosti. Ďakujem. Pán podpredseda, skončil som.
Laššáková, Jana, podpredsedníčka NR SR (2013-12-11):
Pán poslanec Cicoň, nech sa páči.
P. Paška, predseda NR SR: (2009-04-15):
(Hlasovanie.) 141 prítomných, 137 za, 4 sa zdržali. Návrh sme postúpili do druhého čítania.
Blahová, Natália, poslankyňa NR SR (2010-10-14):
Ďakujem, ja by som tiež chcela podobne podporiť vyjadrenie pána kolegu Krnáča, vlastne tým, že vaše verbalizované zvýhodnenie treba brať do úvahy s tým, že žena na trhu práce je znevýhodnená, je to naozaj určitá skupina ľudí, ktorá je veľmi znevýhodnená na trhu práce a my jej chceme pomôcť, aby sa na ten trh práce zaradila späť. Vlastne táto suma môže byť vysoká naozaj len vytváraním dojmu vysokej sumy, pretože ak sa žena chce dostať do práce za sumu blízku minimálnej mzde, tak sa jednoducho nebude oplácať vrátiť sa do jej bývalého pracovného pomeru, ak má tú možnosť, má tú výhodu, aj rodina by si prilepšila, a chce, nevidím dôvod prečo jej túto možnosť nedať. Ďakujem.
Laurenčík, Milan, podpredseda NR SR (2021-04-30):
Pán poslanec Boris Susko má faktickú poznámku.
Laurenčík, Milan, podpredseda NR SR (2021-12-08):
Ďakujem, pán podpredseda vlády, prosím, zaujmite miesto pre navrhovateľov. Ja teraz dám slovo spoločnej spravodajkyni z výboru pre financie a rozpočet pani poslankyni Anne Miernej, aby informovala Národnú radu o výsledku rokovania výborov o tomto návrhu zákona, aby odôvodnila návrh, takisto aj stanovisko gestorského výboru. Nech sa páči, pani poslankyňa, máte slovo.
Jánoš, Vladimír, poslanec NR SR (2014-09-25):
Ďakujem pekne za slovo. Pán poslanec, ja som to celkom dobre nepochopil, ja som myslel, že v rámci usporenia nákladov a výdavkov štátu, v rámci jednotlivých volieb, ako ste spomenuli, skôr budete pristupovať k tomu racionálne v rámci takéhoto návrhu, a nie naopak. Ja si myslím, že skôr by občania privítali, aby všetky voľby boli jednokolové a nie, ešte pridávate, aby boli dvojkolové ďalšie voľby a zbytočne sa navyšovali náklady štátneho rozpočtu na dvojkolové a ja neviem ešte aké kolové voľby. Treba to ujednotiť, treba spraviť jednokolové voľby, či už voľby prezidenta alebo akékoľvek iné druhy voľby. Za toto by som bol, ale za tento návrh zákona nemôžem zahlasovať. Ďakujem pekne.
Sulík, Richard, predseda NR SR (2011-02-09):
Ďakujem pekne. Pán Číž, chce reagovať na faktické poznámky? Nechce. Prerušujem rokovanie o tomto bode programu. Na návrh troch poslaneckých klubov sa pýtam, či je všeobecný súhlas s tým, aby sme postupovali nasledovne. O 14.00 hodine dokončíme tento rozrokovaný bod programu, je to bod č. 47, po ňom by sme prerokovali bod č. 48, keďže s týmto bodom súvisí, po bode č. 48 by sme rokovali o voľbe riaditeľa RTS a po tomto bode by sme dokončili otvorený bod o zbraniach a strelive, ktorý sme nedorokovali včera. A Radu RTS a potom ten bod o tom strelive. Pýtam sa, či je všeobecný súhlas na takéto niečo. (Súhlasná reakcia pléna.) Pekne vám ďakujem. A teraz pristúpime k hlasovaniu. Poprosím jednu minútu prestávku a hneď budeme hlasovať. (Krátka prestávka.) (Po prestávke.) Takže ctené kolegyne a kolegovia, pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 543/2007 o pôsobnosti orgánov štátnej správy pri poskytovaní podpory v pôdohospodárstve a rozvoji vidieka, tlač 158. Prosím spoločnú spravodajkyňu z výboru pre pôdohospodárstvo a životné prostredie, pani poslankyňu Jarmilu Tkáčovú, aby hlasovanie uviedla. Nech sa páči. Poprosím kolegov, pána Kuboviča, Hrušovského, aby mohli venovať pozornosť, aby venovali pozornosť hlasovaniu ešte minútku. Aj pána Bugára poprosím. Béla, poď ku mne. Ideš ku mne? Nejdeš ku mne. Dobre. Nech sa páči, pani Tkáčová, prosím, uveďte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov , tlač 158.)
Laurenčík, Milan, podpredseda NR SR (2020-04-20):
Pán poslanec Sloboda.
P. Hrušovský, predseda NR SR: (2005-09-23):
(Hlasovanie.) 90 poslancov prítomných, 88 za návrh, 1 proti, 1 nehlasoval. Národná rada návrh uznesenia schválila. Páni poslanci, chcem vás poprosiť, ak bude všeobecný súhlas, aby sme teraz mohli pokračovať v rokovaní bodom 80. Pán minister financií, ktorý mal byť predkladateľom ďalších bodov programu, ma poprosil vzhľadom na iné naliehavé povinnosti v čase od 12.00 hodiny do 13.00 hodiny, aby sme umožnili jemu osobnú prítomnosť na rokovaní o jeho bodoch programu. Preto v záujme jeho ďalšieho pokračovania odporúčam, aby sme využili prítomnosť pána ministra pôdohospodárstva a pokračovali v rokovaní o bode, ktorým je informácia o priebehu odstraňovania následkov živelnej pohromy a o postupe prác pri obnove  území postihnutých živelnou pohromou . Je všeobecný súhlas. (Odpovede z pléna.) Ďakujem pekne. Chcem vás ešte informovať, že v utorok budeme pokračovať ráno o 9.00 hodine v rokovaní 50. schôdze Národnej rady Slovenskej republiky. Nech sa páči, pán minister. Pardon, ešte predtým pán poslanec Lintner a pán poslanec Polka sa hlásia o slovo. Pán poslanec Lintner. Ľ. Lintner, poslanec: Ja vám ďakujem za slovo, pán predseda. Prosím len členov mandátového a imunitného výboru, aby nezabudli, že v utorok o 8.45 hodine je schôdza výboru. Ďakujem.
Jurinová, Erika, podpredsedníčka NR SR (2015-03-10):
Pán poslanec Bastrnák, pán poslanec Novotný, pardon.
Baránik, Alojz, poslanec NR SR (2017-06-20):
Ďakujem pekne. Pani kolegyňa Vaľová, možno o tom riadení ľudí viem viac, ako si myslíte. Mám nejaké skúsenosti z veľkých spoločností, ktoré, kde som bol členom manažmentu, ktoré boli, mali podstatne viacej ľudí ako tisíc, a viem z toho, že riadiť takmer akýkoľvek počet ľudí sa nedá bez toho, že by existovala prirodzená autorita, a to je to, o čom som hovoril. Ak nejaký vedúci nepoužíva prirodzenú autoritu preto, lebo robí správne veci, chová sa slušne, chová sa zodpovedne, dodržiava zákon, dodržiava slušnosť, tak potom sa tí ľudia riadiť jednoducho nedajú. Represia nestačí. Takže toľko k tomu. Ešte by som trošku narazil na to, čo uvádzal kolega Rajtár, pokiaľ ide o ten monopol prokuratúry. Monopol prokuratúry by sa ľahko dal nabúrať tým, že by sa použilo to, čo u nás vždy panovalo a čo aj SaS má vo svojom programe, a to je súkromná trestná obžaloba. Toto je niečo, čo musíme dosiahnuť na to, aby sme všetkých tých kšeftárov v tej prokuratúre jednoducho vykorenili. Ďakujem.
Laššáková, Jana, podpredsedníčka NR SR (2013-12-17):
Vyhlasujem všeobecnú rozpravu za skončenú. Pán predkladateľ, chcete k tomu zaujať stanovisko? Nie. A na vás faktické poznámky neboli, takže končím možnosť prihlásiť sa s faktickými poznámkami a vyhlasujem všeobecnú rozpravu za skončenú. Pán spravodajca? Nie. Prerušujem rokovanie o tomto bode programu a do 11. hodiny vyhlasujem krátku prestávku. A budeme ďalej pokračovať k prvému čítaniu o návrhu poslancov Jána Figeľa, Pavla Abrhana a Moniky Gibalovej, tak ako máme uvedené v programe. (Prestávka.) (Po prestávke.)
Laššáková, Jana, podpredsedníčka NR SR (2015-09-29):
S reakciou pán poslanec Hlina, nech sa páči.
Laurenčík, Milan, podpredseda NR SR (2020-07-24):
S reakciami na faktické poznámky pán poslanec Juraj Blanár.
Hrnčiar, Andrej, podpredseda NR SR (2018-03-26):
Končím možnosť prihlásiť sa s faktickými. Žiadne faktické poznámky. Nech sa páči, pán poslanec Galko.
Zmajkovičová, Renáta, podpredsedníčka NR SR (2013-11-28):
Pán poslanec Martvoň.
Blanár, Juraj, podpredseda NR SR (2023-02-02):
Takže plynule prejdem. Takže ja prečítam otázku, pán generálny prokurátor, chvíľočku vás poprosím. Takže šiesta otázka pána poslanca Dostála znie: „V minulosti Generálna prokuratúra tvrdila, že nebola zistená žiadna relevantná skutočnosť, ktorá by odôvodňovala záver o vedomej (úmyselnej) participácii občanov Slovenskej republiky na únose vietnamského občana spočívajúcej v poskytnutí vládneho lietadla vietnamskej delegácii. Na základe čoho ste sa tak rozhodli? Zmenil sa postoj Generálnej prokuratúry v kauze únosu vietnamského občana, ktorou sa aktuálne zaoberajú nemecké súdy? Pán generálny prokurátor, nech sa páči. Máte päť minút.
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie). Prítomných 131 poslancov, za 28, proti 29, zdržalo sa 74. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím určeného spravodajcu z výboru pre sociálne veci poslanca Jozefa Mihála, aby uviedol hlasovanie v prvom čítaní o návrhu poslankyne Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 542), bod 60 schváleného programu. Nech sa páči, pán poslanec, máte slovo. (Hlasovanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 542.)
Blanár, Juraj, podpredseda NR SR (2021-12-02):
S faktickou poznámkou pán poslanec Dostál.
P. Farkas, poslanec: (2001-12-13):
J. Migaš, predseda NR SR: Pani poslankyne, páni poslanci, budeme hlasovať o návrhu pána poslanca Benkovského 1, 2, máte to pod číslom 11. (Hlasovanie.) Prítomných je 127 poslancov, za 100, proti 7, zdržalo sa 16, nehlasovali 4. Tieto návrhy sme schválili. Ďalšie.
Hort, Milan, podpredseda NR SR (2011-10-19):
S faktickými poznámkami na pána poslanca Kažimíra sa prihlásili dvaja poslanci. Sú to páni poslanci Ondrej Dostál a Vladimír Jánoš. Uzatváram možnosť prihlásiť sa s faktickou poznámkou. Slovo má pán poslanec Ondrej Dostál. Nech sa páči.
P. Paška, predseda NR SR: (2010-03-03):
(Hlasovanie.) 137 prítomných, 80 za, 23 proti, 32 sa zdržalo, 2 nehlasovali. Aj bod 15 sme schválili.
Svrček, Miloš, poslanec NR SR (2021-05-14):
Ďakujem za slovo, pán predsedajúci. Pán poslanec Kočiš, tiež sa v mnohom čudujem, že do dnešného dňa viac ako rok po voľbách alebo po zostavení vlády nebol do parlamentu predložený vládny návrh o novele Trestného poriadku. A tiež sa čudujem, že keď do pár mesiacov bola schopná pani ministerka, resp. zamestnanci rezortu spravodlivosti, pripraviť reformu ústavy, keď sme boli schopní zmeniť podmienky, čo sa týka vypočúvania a voľby generálneho prokurátora, keď sme boli schopní riešiť už začiatky súdnej mapy – a súdna mapa bude určite predmetom veľkej debaty aj tuto v pléne Národnej rady – a neboli sme schopní riešiť vládny návrh o novele Trestného poriadku, tak tiež sa čudujem, že prečo v tejto oblasti, keď sa rieši ochrana ľudských práv obvinených v kolúznej väzbe, že to nebolo možné. A práve preto aj pani poslankyňa Hajšelová, resp. SME RODINA, si vypočula všetky námietky, stanoviská, odporúčania jednotlivých medzinárodných inštitúcií, odborných stavovských organizácií, Slovenská advokátska komora, presne ako bolo povedané, aj zo strany akademickej oblasti sme si vypočuli všetky podmienky, všetky návrhy, pripomienky, a práve v tom sú premietnuté v tomto legislatívnom návrhu pani poslankyne tieto pripomienky. Tak jednoducho obviňovať nás z toho, že týmto návrhom budeme mariť vyšetrovanie alebo že nejak závažným spôsobom naštrbíme trestný proces, je bohapustý populizmus. Práve preto bol predložený tento návrh, aby sa riešila táto otázka po odbornej rovine. Odbornej rovine. Toto nie je politika. Odborná rovina.
B. Bugár, podpredseda NR SR: (2002-11-07):
(Hlasovanie.) Prítomných 120 poslancov, za návrh hlasovalo 93, proti 14, zdržalo sa 13 poslancov. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Pán poslanec Vavrík má procedurálny návrh. R. Vavrík, poslanec: Pán predsedajúci, ďakujem pekne za slovo. Chcel by som pozvať členov výboru pre obranu a bezpečnosť so začiatkom o 5 minút po skončení schôdze na svoje zasadnutie. Ďakujem pekne.
Sulík, Richard, predseda NR SR (2011-03-24):
Ďakujem. S faktickou poznámkou sa prihlásil jeden poslanec. Uzatváram možnosť. Pán Čaplovič máte slovo.
Bugár, Béla, podpredseda NR SR (2016-04-22):
Pán poslanec Hrnko.
Kazda, Radovan, poslanec NR SR (2021-01-14):
Pán poslanec Suja, jako som povedal, ja nesúhlasím s týmto opatrením, ja, resp. dosť ho, dosť ho kritizujem. Ja veľmi pevne dúfam, že nebude dochádzať k týmto sankciám a že tieto sankcie nebudú odradzujúce pre potenciálneho poskytovateľa tohto zdravotného výkonu, aby, aby, aby nevykonával tento výkon. Pán poslanec Krajčír, no takisto ja som veľmi za to, a preto som aj tam apeloval, ja som za predchádzanie vzniku odpadov, odpadov a toto je veľmi vzácna komodita, z tej, z tej sa zrazu stane veľmi vzácna a žiadaná a z tej sa zrazu stane odpad, a preto aj apelujem na ministerstvo, aby vytvorilo nejaký trhový nástroj, aby ho, aby ho pretláčalo, aby ho podporovalo, tento trhový nástroj, aby nevznikala jedna korupcia a klientelizmus, aby sa efektívne využívali všetky vzorky a aby, aby sme urýchlili očkovanie týmto spôsobom. Takže, áno, ja podporujem to, aby, aby nedochádzalo k vzniku, k vzniku tohto, aby, aby sa z tohto dôležitého materiálu, ktorým je tá očkovacia látka, nestával odpad.
Kollár, Boris, poslanec NR SR (2019-03-27):
Pripomínam, členom výboru pre verejnú správu a regionálny rozvoj, že bude zasadnutie teraz o dvanástej v zasadačke výboru.
P. Hrušovský, predseda NR SR: (2003-10-23):
I. Belohorská, poslankyňa.: Ďakujem pekne, pán predseda. Pán predseda vlády, chcela by som vedieť, aká diskusia prebehla ohľadom spoločnej európskej obrany, pretože vieme, že nadväzne na túto konferenciu prebehlo v Bruseli rokovanie krajín NATO. Práve predstaviteľmi Európskej únie bola vyslovená veľká obava a vlastne nedošlo k dohode aj napriek tomu, že na túto dohodu sa, poviem úprimne, dva dni čakalo. Chcela by som vedieť ďalej vaše stanovisko k spolupráci s krajinami V 4, lebo zdá sa mi, že Česko buduje hranicu medzi Českom a Slovenskom, ktorá tu nikdy nebola a ktorú sme nepredpokladali, že bude. Takže je to aj otázka vízového režimu, aj otázka kapitoly hraníc a schengenskej hranice. Ďalej otázku ľudských práv, vieme, že už je nespochybniteľné, že aj ľudské práva sa stanú súčasťou celého tohto dokumentu. A ja sa vás teraz chcem spýtať ako predsedu vlády koalície, prečo včera koalícia nezahlasovala za antidiskriminačný zákon, ktorý budeme potrebovať? Pretože práve z týchto dôvodov boli ľudské práva poňaté do budúcej ústavnej zmluvy. Ďakujem pekne.
Pellegrini, Peter, predseda NR SR (2023-12-07):
Prosím, prezentujme sa hlasujme o návrhu pána spravodajcu prerokovať vládny návrh zákona o zlepšení stavu verejných financií v skrátenom le... v druhom čítaní, pardon, v druhom čítaní. Tlač 97. Že ho, že ho prerokuje v druhom čítaní. (Hlasovanie.) Prítomných 136 poslancov, za 75, proti 60, zdržal sa 1. Konštatujem, že tento návrh sme schválili . Pán poslanec, pokračujme ďalej.